Lene Marlin

Lene Marlin Pedersen (født 1980) er en norsk popmusiker og låtskriver.

Pedersen ble født 17. august 1980 i Tromsø, og flyttet dit med foreldrene fra den lille bygda Stordalstrand ved Ullsfjorden da hun var 3 år. 

Hun ble oppdaget i hjembyen av NRK Troms sommeren 1997, og etter å ha spilt inn noen låter i studio hos NRK Troms ble hun oppdaget av Virgin Records. Den første singelen ble utgitt i 1998 og het «Unforgivable Sinner». Den ble kåret til årets låt under Spellemannprisen 1998. I 1999 vant hun MTV-Europes pris som beste nordiske artist. Under Spellemannprisen 1999 ble hun kveldens store vinner med hele fire priser for albumet Playing My Game og singelen «Sitting Down Here». Hun vant da prisene for årets artist, årets nykommer, popsolist og årets låt. Hun vant også fire priser under HitAwards i 1999, klassene årets norske kvinnelige artist, årets artist, årets internasjonale kvinnelige artist og årets hit for «Unforgivable Sinner».

Hun ble også nominert til Spellemannprisen 2003 i klassene popsolist for sitt andre album Another Day og årets låt for «You Weren't There» og til Spellemannprisen 2005 i klassen kvinnelig artist for sitt tredje album, Lost in a Moment. I 2007 fikk hun Gammleng-prisen i åpen klasse.

Hun har til sammen solgt over 2,2 millioner album (2005-estimat), og har også samarbeidet med andre artister, blant annet i 2006 med sveitsiske Lovebugs på deres låt «Avalon», som nådde topp 10 på den sveitsiske hitlisten og toppet den sveitsiske nasjonale airplaylisten. Marlin har skrevet sanger for flere andre artister som på den barbadiske artisten Rihannas «Good Girl Gone Bad» i 2007 og i 2009 var hun med på Aleksander Withs singel «Worth It», som nådde tredjeplassen på den norske singellisten og fikk gullplate for singelsalg i Norge. Hun har også skrevet «Whole New Beginning» og «Picking Up The Pieces» for Elin Gaustad i 2010. I 2011 jobbet hun med Gary Louris, Autumn Rowe, Mads Langer og Tobias Stenkjær. Hun var også med på å skrive «Yesterday's Gone» sammen med Frida Amundsen, som var med på Amundsens debutalbum fra 2012, September Blue.

I januar i 2013 hadde sesong 2 av TV-programmet Hver gang vi møtes premiere, og Lene Marlin deltok sammen med Kurt Nilsen, Ole Paus, Marion Ravn, Magnus Grønneberg, Morten Abel og Anita Skorgan. Her sang hun blant annet Grønnbergs «Kanskje du behøver noen» og Paus «Engler i sneen» i duett med Kurt Nilsen.

Hun ga også ut en nyinnspilt versjon av monsterhiten «Unforgivable Sinner», etter en avstemning på sin facebookside. I 2013 var hun med på å skrive «Omfavnelsen» til Ole Paus sitt album Avslutningen.

I oktober 2014 ble Lene Marlin tildelt Åpenhetsprisen av Mental Helse for sin åpenhet om at hun hadde forsøkt å ta sitt liv.Lene Marlin hedres med åpenhetspris. nrk.no (10. oktober 2014) I november 2014 ble hun nominert til Årets navn av Dagbladet av samme grunn. Hun fikk i mars 2015 Fredrikkeprisen, som er hedersprisen til Norske Kvinners Sanitetsforening, for sin åpenhet rundt psykisk helse. 

Lene Marlin var også mentor i The Voice – Norges beste stemme i sesong 4 og 5 (2017 og 2019).

Lene Marlin flyttet til London sommeren 2008 etter å ha bodd en tid i Oslo, og bekreftet i et intervju med Dagbladet i august 2008 at hun og Kåre Conradi var samboere. I 2020 fikk paret en datter, Ellie.  

 Diskografi 
Studioalbum
 Playing My Game (1999)
 Another Day (2003)
 Lost in a Moment (2005)
 Twist the Truth (2009)
 Here We Are - Historier så langt (2013)

Singler
 «Unforgivable Sinner» (1999)
 «Sitting Down Here» (1999)
 «Where I'm Headed» (1999)
 «A Place Nearby»  (2003)
 «You Weren't There» (2003)
 «Another Day» (2003)
 «Sorry» (2004)
 «How Would It Be» (2005)
 «Here We Are» (2009)

 Priser og nominasjoner 
 Pris  Kategori  For verk  Resultat Spellemannprisen 1998  Årets låt  «Unforgiveable Sinner»   Edvard-prisen 1999  Populærmusikk - mindre verk   HitAwards 1999  Årets låt   Årets artist     Årets internasjonale kvinnelige artist     Årets norske kvinnelige artist     Karolineprisen 1999       Årets nordlending 1999       MTV Europe Music Awards 1999  Beste nordiske artist     Tromsø kommunes hederspris 1999       Spellemannprisen 1999  Popsolist  Playing My Game   Årets nykommer   Årets artist     Årets låt  «Sitting Down Here»   Årets musikkvideo   BRIT Awards 2001  Beste internasjonale nykommer     Spellemannprisen 2003  Kvinnelig popsolist  Another Day   Nordic Music Awards 2004  Beste norske artist     Beste nordiske artist     Beste nordiske eksport     Spellemannprisen 2005  Kvinnelig artist  Lost in a Moment   Gammleng-prisen 2007  Åpen klasse     Åpenhetsprisen 2014       Fredrikkeprisen 2015      

 Referanser 

 Eksterne lenker 




  Lene Marlin offisiell Italiensk fanside
  Lene Marlin offisiell Fransk fanside

Kategori:Norske popmusikere
Kategori:Norske låtskrivere
Kategori:Vinnere av Spellemannprisen
Pedersen, Lene Marlin
Kategori:Personer fra Tromsø kommune
Kategori:Musikk i Tromsø